Slik sikrer du deg mot veggedyr
Veggedyr florerer i nyhetsbildet og på sosiale medier om dagen. Så hvordan kan du unngå å få dette uvesenet i hus – og hva gjør du om du blir rammet? Veggedyr kan enkelt spre seg til boligen din. Det gjelder spesielt hvis du har bodd på et hotellrom i utlandet som også er bebodd av det blodsugende insektet.  Det er kort vei fra Norge til Paris; ett av stedene som nå opplever en invasjon av veggedyret. Med økt reisevirksomhet kan trusselen om blindpassasjerer her til lands også være reell. Da er det viktig å være forsikret. Videoer i sosiale medier viser også at veggedyrene skal ha kommet seg både til London og Belgia, og det forventes at de vil spres raskt. OBOS innboforsikring dekker blant annet bekjempelse av veggedyr.  Det er ikke farlig å bli bitt av et veggedyr. Men bittene kan klø og være svært irriterende. – I tillegg er det en psykisk belastning å vite at man ikke legger seg «alene», sier Lars Angell, som har ansvar for forebygging i forsikringsselskapet Tryg. Han har tidligere vært takstsjef i selskapet. Angell forteller at det kan bli dyrt å bli kvitt de uvelkomne insektene dersom du blir rammet. – Det kan fort koste mellom 30.000 og 40.000 kroner å bli kvitt veggedyret om det først kommer inn i boligen din, forteller han. Den beste måten å unngå å få med seg veggedyret hjem fra reise er å la klærne ligge i kofferten og ha glidelåsen igjen når du er på hotell.  – Prøv også å få kofferten opp fra gulvet. Om du har tilgang til et badekar, er det det beste stedet å plassere bagasjen. Veggedyret klarer ikke å klatre på så glatte flater. Veggedyret trives veldig godt sammen med deg i sengen. Det er også «smart», og gjemmer seg på dagtid i sprekker, dynetrekk, putevar og laken. Siden det livnærer seg på menneskeblod er kroppen din et stort matfat for insektet når du sover. – Mange tror at det er myggen som stikker dem i løpet av natten. Helt til de oppdager at de fortsetter å bli «stukket» utover høsten når myggen for lengst er borte, sier Angell. Dette indikerer at problemet kan være veggedyr. – Da kan problemet ha blitt så stort at du må ha profesjonell hjelp for å bli kvitt dem. Er du usikker om du har veggedyr, kan du lyse med mobiltelefonen og undersøke rundt lister, under sengen og andre gjemmesteder på soverommet og se etter svarte flekker. Mistenker du at du har tatt med deg veggedyr hjem fra reise, har Lars Angell et godt og effektivt råd: – Legg klær og sengetøy i fryseren. Det dreper insektene, sier han. Om du ikke klarer å bli kvitt skadedyrene selv, anbefaler han deg å oppsøke profesjonell hjelp. – Med en god innboforsikring er du sikret profesjonell hjelp dersom din bolig blir rammet av både veggedyr og andre skadedyr, sier han. Forsikringen dekker inntil 150.000 kroner per skadetilfelle. Dersom du har innboforsikring gjennom OBOS har du allerede denne forsikringen inkludert i innboforsikringen din.  – Metoden som brukes er å legge ut tørrpulver for å bekjempe dyrene, sier han. I praksis dør insektene ved å gå i oppløsning. Må man flytte ut av hjemmet sitt mens veggedyrene fjernes? – Nei, det anbefales ikke. Uten en vert å forsyne seg av vil dyrene gå i dvale og bli vanskelig å fjerne. De kan overleve i flere uker uten næring. OBOS-medlemmer har en veldig god innboforsikring gjennom Tryg, som selvsagt også dekker bekjempelse av veggedyr.
Bitt fra veggedyr er ikke farlig, men kan være irriterende og psykisk belastende. Å bli kvitt veggedyr kan koste mellom 30.000 og 40.000 kroner. En god innboforsikring sikrer profesjonell hjelp mot skadedyr og dekker inntil 150.000 kroner per skadetilfelle. OBOS-medlemmer har inkludert veggedyrbekjempelse i sin innboforsikring gjennom Tryg.